संकुल केन्द्र भवन तीन साल से अधूरा, ठेकेदार काम छोड़ भागा
भास्कर न्यूज | भानुप्रतापपुर/बांसला
ग्राम पंचायत बांसला में शिक्षकों के प्रशिक्षण, बैठक आदि के लिए बनने वाला संकुल भवन तीन साल से निर्माणाधीन है। बीच में काम बंद कर ठेकेदार शशि उइके कहीं चला गया है, जिससे ग्रामीणों में रोष है।
ग्रामीण रामेश्वर, संजय, बजारूराम, रमेश, जगदीश आदि ने बताया कि हाईस्कूल के पास 2013 में संकुल भवन ठेकेदार की ओर से बनाया जा रहा था। ग्रामीणों ने बताया कि भवन नहीं बन पाने से प्रशिक्षण, बैठक दूसरे जगह करनी पड़ती है। ग्रामीणों ने जल्द संकुल भवन बनाने की मांग प्रशासन से की है। हाईस्कूल बांसला प्राचार्य जेएल भूआर्य ने बताया कि संकुल भवन बनाने का काम ठेकेदार शशि उइके की ओर से कराया जा रहा था, जो बंद है।
आरईएस विभाग बना रहा
संकुल भवन आरईएस विभाग की ओर से बनाया जा रहा था। कुछ कारण से निर्माण कार्य बंद कर दिया गया है। बांसला, डोंगरकट्टा में भवन अधूरा है। राधेलाल नुरूटी, बीआरसी, भानुप्रतापपुर
राशि नहीं मिली है
संकुल भवन बनाने 3.10 लाख का टेंडर हुआ था। जिले से राशि नहीं मिली, जिसके कारण भवन अधूरा है। इसकी जानकारी उच्चाधिकारियों को दी गई है। वीके कोमरे, एसडीओ आरईएस, भानुप्रतापपुर
भानुप्रतापपुर. तीन साल से अधूरा पड़ा संकुल भवन।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva